{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o prijedlogu Uredbe o izmjenama Uredbe o tijelima u sustavu upravljanja i kontrole za provedbu programa kojima se podržava cilj Europska teritorijalna suradnja u Republici Hrvatskoj u financijskom razdoblju od 2021. do 2027. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"CENTAR ZA MIROVNE STUDIJE","U R E D B U o izmjenama Uredbe o tijelima u sustavu upravljanja i kontrole za provedbu programa kojima se podržava cilj „Europska teritorijalna suradnja“ u Republici Hrvatskoj u financijskom razdoblju 2021. – 2027.","Centar za mirovne studije primjećuje da je predložena izmjena prvenstveno tehničke naravi i odnosi se na usklađivanje s Provedbenom odlukom EK te Zakonom o institucionalnom okviru, što samo po sebi nije sporno. Međutim, smatramo da se Uredba u cjelini bavi temeljnim mehanizmima upravljanja i kontrole EU programa te je, s obzirom na zahtjeve Uredbe (EU) 2021/1060, potrebno u nju ugraditi jasnije odredbe o načelima dobrog upravljanja, pristupačnosti i transparentnosti. U tekstu nema upućivanja na obavezu partnerstva, dostupne i pristupačne mehanizme pritužbi, prava korisnika te pristupačnost komunikacije i dokumentacije osobama s invaliditetom, premda su ti elementi sastavni dio europskog regulatornog okvira. Predlažemo da se uz tehničke izmjene razmotri i dopuna Uredbe u dijelu koji osigurava pravedan, nediskriminatoran i pristupačan sustav upravljanja za sve korisnike fondova te da se u buduće izmjene sustavno uključi perspektiva ljudskih prava i pristupačnosti.","Nije prihvaćen","Komentar se ne prihvaća. Predmetnim savjetovanjem predložena je tehnička izmjena Uredbe radi usklađivanja s Provedbenom odlukom Europske komisije i Zakonom o institucionalnom okviru. Horizontalna načela koja se odnose na poštovanje temeljnih prava, partnerstvo, pristupačnost, nediskriminaciju i transparentnost već su obuhvaćena člankom 1. i člankom 6. Uredbe o tijelima u sustavu upravljanja i kontrole za provedbu programa kojima se podržava cilj »Europska teritorijalna suradnja« u Republici Hrvatskoj u financijskom razdoblju 2021. – 2027. (NN 96/2022) (dalje u tekstu Uredba), kojima se osigurava provedba Uredbe (EU) 2021/1060 i Uredbe (EU) 2021/1059, uključujući odredbe o poštovanju Povelje Europske unije o temeljnim pravima te obvezu osiguranja mehanizama za pritužbe i nediskriminirajuće postupke odabira operacija. Navedene obveze primjenjuju se neposredno i obvezuju sva tijela u sustavu upravljanja i kontrole te se operacionaliziraju u programskim dokumentima, kriterijima odabira i upravljačkim procedurama. Budući da se izmjenama Uredbe ne uređuje sadržaj horizontalnih načela, već se isključivo usklađuju nadležnosti tijela, nije potrebno mijenjati ili dopunjavati Uredbu u smjeru koji se predlaže."]